
REFERAT DE APROBARE

privind apartenența la domeniul public al Municipiului Drobeta-Turnu Severin a imobilului-teren în suprafață de 401 mp, situat în intravilan, Municipiul Drobeta-Turnu Severin, strada Severinului, FN, cartier Dudașul Schelei, județul Mehedinți, precum și declararea acestuia de utilitate publică

                Având în vedere :

· faptul că de la data înscrierii inventarului bunurilor care aparțin domeniului public al Municipiului Drobeta-Turnu Severin, conform H.G. nr. 963/2002, s-au înregistrat mai multe modificări;

· dispozițiile art. 858 din Legea nr. 287/2009 privind Codul civil conform cărora „proprietatea publică este dreptul de proprietate ce aparține statului sau unei unități administrativ – teritoriale asupra bunurilor care, prin natura lor sau prin declarația legii, sunt de uz ori de interes public, cu condiția să fie dobândite prin unul dintre modurile prevăzute de lege”;  

· dispozițiile art. 888 din Legea nr. 287/2009 privind Codul civil conform cărora „înscrierea în cartea funciară se efectuează în baza înscrisului autentic notarial, a hotărârii judecătorești rămase definitivă, a certificatului de moștenitor sau în baza unui alt act emis de autoritățile administrative, în cazurile în care legea prevede aceasta”;

· dispozițiile art. 10 alin. (2) din Legea nr. 7/1996 a cadastrului și a publicității imobiliare conform cărora „documentațiile cadastrale determină suprafața terenurilor și construcțiilor, rezultată din măsurători”;
· dispozițiile art. 24 alin. (1) și (3) din Legea nr. 7/1996 a cadastrului și a publicității imobiliare conform cărora „înscrierile în cartea funciară sunt: intabularea, înscrierea provizorie și notarea” respectiv „dreptul de proprietate și celelalte drepturi reale asupra unui imobil se vor înscrie în cartea funciară pe baza înscrisului autentic notarial sau a certificatului de moștenitor, încheiate de un notar public în funcție în România, a hotărârii judecătorești rămase definitivă și irevocabilă sau pe baza unui act emis de autoritățile administrative, în cazurile în care legea prevede aceasta, prin care s-au constituit ori transmis în mod valabil”;  
· dispozițiile art. 41 alin. (5) din Legea nr. 7/1996 a cadastrului și a publicității imobiliare conform cărora „în cazul imobilelor proprietate publică a statului sau a unităților administrativ - teritoriale, intabularea se realizează în baza actelor de proprietate, iar în lipsa acestora, a copiei extrasului de pe inventarul centralizat al bunurilor respective, atestat prin hotărâre a Guvernului, însoțit de un înscris emis de către conducătorul instituției publice centrale sau locale, care are obligația întocmirii și modificării inventarului centralizat, prin care se confirmă identitatea dintre imobilul din documentația cadastrală și cel evidențiat în inventarul centralizat. Pentru imobilele a căror apartenență la domeniul public al statului sau al unităților administrativ – teritoriale este stabilită prin acte normative, intabularea se va efectua în baza hotărârilor Guvernului, hotărârilor consiliului local, județean sau al municipiului București de însușire a inventarelor cu privire la aceste bunuri imobile, însoțite de un înscris emis de către conducătorul instituției publice centrale sau locale, prin care se confirmă identitatea dintre imobilul din documentația cadastrală și cel a cărui intabulare se solicită, cu respectarea prevederilor legale în vigoare”;
· dispozițiile art. 286 alin. (4) din O.U.G nr. 57/05.07.2019 privind Codul administrativ, conform cărora „domeniul public al comunei, al orașului sau al municipiului este alcătuit din bunurile prevăzute în anexa nr. 4, precum și din alte bunuri de uz sau interes public sau local, declarate ca atare prin hotărârea consiliului local, dacă nu sunt declarate prin lege ca fiind bunuri de uz sau interes public național sau județean”;
· dispozițiile art. 289 alin. (5) din O.U.G nr. 57/05.07.2019 conform cărora „inventarul bunurilor care alcătuiesc domeniul public se atestă prin hotărâre a autorităţii deliberative a fiecărei unităţi administrativ-teritoriale”;

În situația de față este vorba de Imobilul-teren situat în intravilan, Municipiul Drobeta-Turnu Severin, strada Severinului, FN, cartier Dudașul Schelei, județul Mehedinți, având vecinii: N - str. Severinului, S - ogaș, E - ogaș, V- str. Severinului,  cu o suprafață de 401 mp, conform Planului de amplasament și delimitare a imobilului, întocmit de către executant: Motorga Aurel.
Precizez că imobilul-teren menționat nu este inclus în domeniul public sau în domeniul privat al Municipiului Drobeta-Turnu Severin, neexistând un titlu de proprietate cu privire la acesta și în consecință propun adoptarea unei hotărâri de consiliu local privind apartenența la domeniul public al Municipiului Drobeta-Turnu Severin a imobilului-teren în suprafață de 401 mp, situat în intravilan, Municipiul Drobeta-Turnu Severin, strada Severinului, FN, cartier Dudașul Schelei, județul Mehedinți, cu vecinii: N - str. Severinului, S - ogaș, E - ogaș, V - str. Severinului, precum și declararea acestuia de utilitate publică.

